Jilid No. AL-HIKMAH 10 ISSN 1985-6822 2 2018M 1440 H KONSEP MORAL DALAM PERSPEKTIF ISLAM DAN BARAT...3-16 Nurul Hudani Md. Nawi & Baharudin Othman BENTUK KOMUNIKASI PENGAJARAN DALAM PENGAJIAN TAKMIR DI INSTITUSI MASJID: SATU TINJAUAN LITERATUR...17-34 Abd Hadi Borham, Mohamad Marzuqi Abdul Rahim, Wahyu Hidayat Abdullah, Abdul Ghafar Hj. Don & Nurfatin Afiqah Halidi SUMBANGAN ORANG ARAB TERHADAP PERKEMBANGAN PENDIDIKAN MADRASAH ATAU SEKOLAH ARAB DI MALAYSIA ...35-53 Latifah Abdul Latiff, Siti Nor Azhani Mohd Tohar, Farah Laili Muda @ Ismail & Anita Ismail ELEMEN SIYASI DALAM HURAIAN HADIS GERAKAN DAKWAH: PENDEKATAN SAYYID MUHAMAD NUH (1946-2007) ...54-69 Muhammad Arif Yahya PENGURUSAN DAKWAH ORANG ASLI OLEH MAJLIS AGAMA ISLAM DAN ADAT ISTIADAT ORANG MELAYU KELANTAN (MAIK) ... 70-85 Yasmon Mohamed, Razaleigh Muhamat@Kawangit & Abdul Ghafar Hj. Don
KAUNSELING ONLINE DALAM DUNIA TERHUBUNG ...86-94
Zainab Ismail PENYEBARAN PEMIKIRAN BERKAITAN AKIDAH DALAM LAMAN SESAWANG SISTERS IN ISLAM (SIS) ...95-109 Fatin Nabillah Md Bahrudin, Hasanah Abd Khafidz & Zulkefli Aini GUIDED FAITH AND LEADERSHIP DEVELOPMENT IN RISALE-I NUR ...110- 118 Mohamed Mohamed Tolba Said, Krishnan Umachandran & Adnan Abd Rashid THE APPROACH OF TAFAKKUR IN SIRAH EDUCATION ... 119-130 Tengku Nor Husna Tengku Jamil, Hasanah Khafidz & Khazri Osman
Al-Hikmah 10 (2) 2018: 3-16 Dunia amnya dan Malaysia khasnya sedang melangkah ke abad 21 yang dilambangkan dengan kemajuan ekonomi, infrastruktur, sains, teknologi dan kebendaan yang kian kompleks dan canggih. Malangnya fenomena jenayah kolar putih, kecuaian melaksanankan tugas dan tanggungjawab dalam kebanyakkan bidang kian meluas dan kerap kali berlaku sehingga menimbulkan kegusaran pihak tertentu. Maka sebab itulah kepentingan moral dan etika pengurusan dalam setiap sektor awam dan swasta dirasakan kian penting untuk difahami, dihayati dan diamalkan. Oleh itu artikel ini menjelaskan mengenai konsep moral dalam pendekatan Islam dan Barat. Metodologi yang digunakan dalam kajian ini adalah kaedah kualitatif melalui kajian kepustakaan yang merujuk kepada tesis, jurnal, akhbar, dan buku yang mempunyai kaitan dengan tajuk kajian. Berdasarkan kajian yang dijalankan penulis mendapati bahawa terdapat dua bentuk konsep kesederhanaan iaitu dari segi teori dan praktikal. Kata kunci: Moral, Etika, Islam, Barat The world is generally and Malaysia is especially moving into the 21st century which is symbolized by the increasingly complex and sophisticated economic, infrastructure, science, and technology and material development. Unfortunately the white-collar crime phenomenon, the negligence of the task and responsibility in most areas is increasingly widespread and often happens to cause certain party's annoyance. That is why the moral and ethical importance of management in every public and private sector is felt increasingly important to be understood, appreciated and practiced. Hence this article explains the moral concepts in Islamic and Western approaches. The methodology used in this study is a qualitative method through a literature study that refers to thesis, journals, newspapers, and books that are related to the topic of study. Based on the research, the authors find that there are two forms of simplicity concepts in terms of theory and practicality. Keywords: Moral, Etique. Islam, Western
4 | Konsep Moral Dalam Perspektif Islam dan Barat Moral didefinisikan sebagai set tingkah laku yang ditetapkan oleh etika dari segi baik atau buruknya.ini menunjukkan yang baik itu ialah tingkah laku baik dan benar yang telah dikenalpasti baik dan benar oleh etika. Sebaliknya yang buruk itu ialah tingkah laku yang dikenalpasti buruk oleh etika. Dalam erti kata lain, moral iaitu kod tingkah laku yang diterima pakai oleh sesuatu masyarakat. 'Moral' berasal dari perkataan mores (Greek) yang ditakrifkan sebagai kesusilaan, adab, sopan santun, tradisi dan sebagainya yang menentukan piawai atau norma kelompok. Moral adalah sesuatu yang tidak dapat dilihat dengan nyata, ia hanya dapat dilihat dalam proses dan diperjelaskan bersama nilai-nilai etika, undang- undang dan kebijaksanaan, di samping moral dapat difahami melalui cara hidup dan kebudayaan sesuatu masyarakat berasaskan kesedaran. Peter Baez dalam bukunya "Ethic and Belief" antara lain menulis:"Moral dan etika selalunya mempunyai makna yang sama. Walau bagaimanapun adalah berfaedah jika dapat dibezakan antara keduanya, sekalipun kita selalu tidak berjaya membezakannya". Menurut Aristotle (384-322 S.M.) keperibadian mulia (virtues) atau fadhilah ialah sekumpulan konsep mencakupi keadilan, kemurahan hati, keberanian, kejujuran, kesabaran dan kebijaksanaan yang memainkan peranan penting dalam kehidupan moral. J.L. Mackie (1971) tidak membezakan moral dan etika, antara lain beliau menulis: "Kenyataan moral dan etika akan dapat menerangkan sesuatu perbuatan itu betul atau salah; atau perbuatan yang sejenis dengannya betul atau salah; ia mampu menyediakan garis perbezaan antara kebaikan dan keburukan mengenai perbuatan atau kecenderungan seseorang; atau sekurang-kurangnya ia dapat memajukan garis-garis panduan yang dengannya boleh dibuat berbagai-bagai pertimbangan moral." Dalam Islam moral dan etika merujuk kepada Akhlaq. Akhlaq berasal dari kalimah bahasa Arab yang kata akarnya khuluq bermaksud perangai atau tabiat, kepercayaan, pegangan atau agama. Al-Gazali tingkahlaku, mentakrifkan akhlak sebagai "satu gambaran daripada keadaan dalam diri yang telah sebati, daripadanya akan wujud tingkahlaku yang mudah dicerna tanpa memerlukan perulangan". Sifat dan gambaran batin yang
Al-Hikmah 10(2) 2018 | 5 indah serta kelakuan mulia yang dilahirkan ini tidak bersifat subjektif. Dalam Islam, sifat dan gambaran batin ini ditentukan secara mutlak oleh Penciptanya iaitu Allah Misalnya, individu dikehendaki menyayangi ibu bapanya, saudaranya, malah haiwan juga, mengasihi fakir miskin serta menjauhi sifat sombong, riak dan iri hati. Masyarakat di mana-mana sahaja di dunia ini dan pada bila-bila masa juga sentiasa menerima dan menyanjungi tinggi akhlak yang baik dan menolak serta membenci akhlak buruk dan keji. Suatu bentuk benteng yang dibangunkan Islam untuk melindungi moral seluruh umat Islam ialah amar ma'ruf nahi mungkar sepertimana firman Allah SWT dalam al - Quran. Maksudnya: "Haruslah ada (di antara) kamu menjadi umat yang menjalankan da'wah dan melakukan amar ma'ruf nahi mungkar. Umat yang menjalankannya itu adalah umat yang menang bahagia." (Ali Imran 3: 104) Menurut Mustafa Daud, al-Maududi mengatakan bahawa nilai akhlak yang baik dan akhlak yang keji adalah berbentuk sejagat, iaitu ini pada keseluruhannya mempunyai semua masyarakat di dunia pandangan yang sama terhadap akhlak yang baik dan sama-sama mengeji akhlak yang keji. Justeru itu, al-Quran menggunakan istilah al-ma'ruf (sesuatu yang telah diketahui oleh manusia tentang baiknya sesuatu tentang (sesuatu yang perbuatan) dan mungkar keburukkannya) untuk akhlak yang buruk. telah diketahui Dalam Islam, baik dan buruknya sesuatu perlakuan adalah jelas, iaitu sebarang tingkah laku manusia yang bertujuan mendapatkan keredaan Allah SWT dikatakan baik dan mulia, sebaliknya semua tindakan yang menyebabkan kemurkaanNya dikatakan jahat dan keji. Ini kerana matlamat hidup manusia sebenarnya ialah untuk mencari keredaan Allah SWT. Menurut Ibnu Khaldun "Agama bermatlamatkan ke arah pembinaan akhlak yang baik sama ada melalui perintah atau pun tegahan".Individu perlu mempelajari dan mengenalpasti antara akhlak yang baik dengan yang buruk agar melakukan yang baik dan meninggalkan yang buruk. Al- Ghazali menjelaskan bahawa etika bersandarkan agama. Mempelajari hukum dan peraturan agama Islam merupakan etika. Pelaksanaan hukum tersebut seperti sembahyang, puasa dan zakat merupakan salah satu teori moral beliau. Segala suruhan Allah SWT yang dilakukan hendaklah bertujuan mendapat keredaan -Nya dan memperoleh kebahagiaan di akhirat kelak. Menurut Rafik (1998), terdapat lima prinsip asas yang menjadi teras etika Islam iaitu:-
6 | Konsep Moral Dalam Perspektif Islam dan Barat i. Kesatuan - berkaitan dengan konsep tawhid. Aspek-aspek kehidupan manusia, politik, ekonomi homogeneous yang konsisten dari dalam, juga diintegrasikan dengan alam yang luas di luarnya. Ini adalah dimensi menegak (vertical dalam Islam). Contoh prinsip kesatuan yang digunakan dalam perniagaan ialah di mana ahli-ahli perniagaan Muslim tidak akan mendiskriminasikan para pekerja, pembekal, pembekal, pembeli atau pemegang saham lain atas dasar bangsa, warna kulit, jantina atau agama. Ini selari dengan tujuan Allah SWT. mencipta manusia seperti mana firman-Nya yang bermaksud: Kesatuan "Hai manusia, sesungguhnya Kami menciptakan kamu dari seorang laki-laki, seorang perempuan dan menjadikan kamu berbangsa- bangsa dan bersuku-suku supaya kamu saling kenal-mengenal". (al-Hujurat 49: 13) ii. Kesamaan - berkaitan dengan konsep 'adl. Suatu keseimbangan di antara pelbagai aspek kehidupan manusia dinyatakan dalam usaha menghasilkan susunan sosial yang terbaik. Keseimbangan ini dicapai melalui tujuan yang jelas. Ini adalah dimensi mendatar (horizontal) dalam Islam. Sebagai contoh, Allah SWT. tidak mendesak sifat pemurah yang keterlaluan di mana keseimbangan dan kesederhanaan adalah kunci utama di samping melarang umatnya dari membazir seperti mana firmanNya yang bermaksud: Kesamaan "Dan belanjakanlah (harta bendamu) di jalan Allah dan janganlah kamu menjatuhkan dirimu sendiri ke dalam kebinasaan, dan berbuat baiklah kerana sesungguhnya Allah menyukai orang-orang yang berbuat baik". (al-Baqarah 2: 195) iii. Keinginan - Keupayaan manusia untuk bertindak tanpa paksaan luaran di dalam parameter penciptaan Allah dan sebagai amanah Allah di muka bumi ini. Pengaplikasian prinsip keinginan dalam etika perniagaan ialah di mana manusia mempunyai kebebasan untuk membuat kontrak, dan samada hendak jujur atau memungkirinya. Seorang Muslim yang tunduk patuh pada suruhan Allah SWT. perlu berlaku jujur pada setiap kontraknya seperti mana firmanNya yang bermaksud: Keinginan "Hai, orang-orang yang beriman, penuhilah akad-akad itu..." (al-Māidah 5: 1)
Al-Hikmah 10(2) 2018 | 7 iv. Tanggungjawab- Keperluan agar manusia dipertanggungjawabkan atas semua perbuatannya. Allah SWT. menekankan konsep tanggungjawab moral ini dalam seseorang seperti mana firmanNya yang bermaksud: Tanggungjawab " ... Barang siapa yang mengerjakan kejahatan, nescaya akan diberi pembalasan dengan kejahatan itu dan ia tidak mendapat pelindung dan tidak (pula) penolong baginya selain dari Allah. Barangsiapa yang mengerjakan amal-amal soleh, baik ia lelaki mahupun wanita, sedang ia seorang yang beriman, maka mereka itu masuk ke dalam syurga dan mereka tidak dianiaya walau sedikitpun." (al-Nisā' 4: 123-124) Pengaplikasian prinsip tanggunggjawab dalam etika perniagaan- sekiranya seorang ahli perniagaan muslim berkelakuan tidak beretika, tidak boleh menyalahkan tekanan daripada perniagaannya, atau atas fakta bahawa orang lain juga tidak beretika. Dia memikul tanggungjawab mutlak atas tindakannya sendiri sepertimana firman Allah SWT yang bermaksud: "Tiap-tiap diri bertanggungjawab atas apa diperbuatnya".(al-Muddaththir 74: 38) yang telah v. Kemurahan hati - Ihsan atau satu perbuatan yang menguntungkan seseorang selain daripada orang-orang yang perbuatannya dilakukan tanpa sebarang kewajipan. Pengaplikasian prisip murah hati dalam etika perniagaan ialah sebagaimana menurut Al-Ghazali di mana terdapat 6 jenis murah hati: Kemurahan hati a) Jika seseorang perlukan sesuatu benda, seseorang memberikan kepadanya, membuat sedikit keuntungan ke atasnya. Jika si pemberi itu tidak mengambil keuntungan, itu adalah lebih baik baginya. b) Jika seseorang membeli sesuatu benda daripada orang miskin, adalah lebih mulia baginya untuk menanggung sedikit kerugian dengan membayarnya lebih daripada harga sepatutnya. c) Dalam melunaskan hutang, seseorang mesti bermurah hati dengan memberi lebih masa kepada orang yang berhutang untuk membayarnya lebih daripada masa yang ditetapkan, dan jika perlu, seseorang harus mengurangkan bayaran balik hutang itu untuk meringankan bebanan orang yang berhutang. d) Seharusnya orang yang mahu memulangkan barang yang mereka beli dibenarkan berbuat demikian atas dasar murah hati. e) Adalah mulia bagi orang-orang yang berhutang, sekiranya ia dapat menyelesaikan hutangnya tanpa diminta, jika mungkin, sebelum masa yang dijanjikan.
8 | Konsep Moral Dalam Perspektif Islam dan Barat f) Apabila menjual secara berhutang, seseorang itu harus bermurah hati dengan tidak mendesak bayaran sekiranya orang yang berhutang itu tidak berupaya untuk membayarnya mengikut apa yang telah dijanjikan. tentang darjah sesuatu tindakan yang dibenarkan , fiqh telah megklasifikasikannya kepada lima kelas utama : Dalam menjelaskan lebih terperinci i. Fardh- kelas perbuatan yang diwajibkan atas setiap orang yang mengaku sebagai seorang Islam. Sebagai contoh, sembahyang lima kali sehari, berpuasa, zakat adalah di antara perkara-perkara tetap yang setiap orang Islam mesti laksanakan. ii. Mustahab-menerangkan kelas perbuatan yang tidak diwajibkan tetapi sangat digalakkan atas orang Islam seperti puasa sunat dan sebagainya. iii. Mubah-adalah perbuatan yang dibenarkan, maksudnya diwajibkan, tidak juga dilarang. iv. Makruh - perbuatan yang tidak sesungguhnya dilarang tetapi adalah baik jika ditinggalkan. v. Haram, perbuatan yang dilarang dan tidak dibenarkan sama sekali. Melakukannya termasuk dalam dosa besar seperti membunuh, berzina, minum arak dan sebagainya. Namun begitu, terdapat beberapa perkara yang tidak termasuk dalam kategori halal atau haram. Had-had antara lima kategori yang telah dijelaskan di atas adalah tidak mutlak. Sebagai contoh, apa yang haram dalam sesuatu keadaan mungkin dibenarkan di dalam keadaan yang lain. Sebagai contoh, seorang tidak dibenarkan makan khinzir. Walaubagaimanapun, sekiranya ia berada dalam keadaan dharurat dan ia takut kelaparan sehingga memberi mudarat, dan tiada sesuatu yang lain pada ketika itu kecuali khinzir, maka ia adalah dibenarkan. Islam Pettman (1979) melihat moral sebagai produk sosial yang terhasil dari kebiasaan (habit) dan kepentingan diri (self interest) manusia, juga didorongi oleh kepekaan mengenai apa yang betul dan apa yang harus dilakukan. Ini bermakna bahawa manusia dalam sesebuah masyarakat akan laku yang bermoral dengan tingkah menggariskan bentuk-bentuk berpandukan kepada sumber-sumber tertentu seperti agama, kepercayaan atau adat turun temurun untuk dijadikan sebagai panduan kepada tingkah laku mereka. tidak
Al-Hikmah 10(2) 2018 | 9 Teori Keperibadian Mulia Nilai moral yang positif adalah hasilan dari keperibadian mulia. Ini boleh difahami melalui teori keperibadian mulia, yang dianggap tertua, hasil daripada perkembangan falsafah tradisi Greek. Aristotle (384-322 s.m.) yang menjadi pendokong utama teori ini menyatakan bahawa peribadi mulia dianggap sebagai satu keperluan untuk membolehkan seseorang melaksanakan aktiviti yang rasional secara berkesan - aktiviti-aktiviti inilah yang menjadikan kita hidup sebagai manusia. Tegasnya, teori keperibadian mulia menekankan kebolehan untuk mendapatkan keseimbangan antara dua yang keterlaluan dalam perlakuan, emosi, keinginan dan sikap. Mengikut teori ini kebaikan adalah kecenderungan mencari "The Golden Mean" (The Principle of Golden Mean-wisdom, courage, temperance, justice) antara yang sangat keterlaluan (impudence, recklessness, profligacy, tyranny) dan yang sangat tidak keterlaluan (stupity, cowardice, frigidity, servility) masing-masing. Kebaikan moral (etika) membolehkan seseorang melakukan beberapa kebaikan sosial dalam masyarakat. Ahli falsafah semasa MacIntyre (1976) telah mengaplikasi teori keperibadian mulia ini dalam kajiannya tentang pemikiran etika professional. Beliau memperkenalkan istilah amalan sosial, iaitu aktiviti-aktiviti bekerjasama yang bertujuan untuk mencapai kebaikan umum. Kebaikan ini dikenali sebagai kebaikan dalaman yang merujuk kepada semua amalan golongan professional terlibat. Ini berbeza daripada kebaikan luaran seperti wang dan prestij yang boleh diperoleh melalui aktiviti lain. Tanggungjawab professional yang dianggap sebagai penyumbang kepada semua kebaikan professional dibahagikan kepada empat kategori, iaitu: i. Kebaikan diri sendiri merupakan asas dan panduan dalam pengamalan autonomi dan tanggungjawab moral. Penekanannya ialah kefahaman dan keprihatinan terhadap prinsip moral. Kebaikan Diri Sendiri; ii. Kebaikan untuk masyarakat mementingkan kebaikan yang akan diperoleh oleh klien dan masyarakat umum berikutan sesuatu tindakan. Perkara yang diutamakan ialah keadilan dalam hal menghormati hak seseorang khususnya hak untuk membuat keputusan yang mempunyai risiko. Kebaikan minimum yang perlu dilakukan ialah tidak melakukan keburukan (kemudaratan) kepada orang lain. Kebaikan untuk masyarakat;
10 | Konsep Moral Dalam Perspektif Islam dan Barat iii. Aspek penting yang ditekankan termasuklah semangat rakan sejawat, bekerjasama, kebolehan berkomunikasi secara berkesan dan menghormati undang-undang. Kebaikan kepada kumpulan; iv. Bentuk kebaikan yang ditekankan adalah tentang kecekapan, ketekunan dan kreativiti. Kebaikan kemahiran. Ciri-ciri keperibadian mulia ini juga mempunyai kaitan rapat dengan sifat integriti dan menghormati diri sendiri. Di sini integriti moral merujuk kepada kesatuan keperibadian berasaskan keprihatinan moral khususnya berdasarkan kejujuran. Kesatuan ini merupakan kesinambungan hubungan antara sikap, emosi dan tingkah laku dalam membuat justifikasi nilai moral. Secara ringkasnya, kesatuan ini sebagai jambatan antara tanggungjawab persendirian dengan kehidupan sebagai professional. Maksudnya nilai-nilai moral itu sepatutnya diamalkan merentasi seluruh kehidupan manusia. Oleh hal yang demikian, tidak dapat diterima kalau ada orang berkata, "Jangan salahkan saya, saya hanya melakukan kerja seperti yang diarahkan". Kata-kata ini jelas menunjukkan seseorang itu hidup dalam dua alam yang terpisah - alam profesionnya dan alam kehidupan persendiriannya dan mempunyai nilai yang berbeza untuk diamalkan. Perkara ini tidak sepatutnya berlaku sekiranya terdapat penghubung antara kedua-duanya. Penghubung tersebut ialah integriti moral yang dapat menyatukan amalan set nilai yang sama. Dalam hal ini, ada juga orang yang mempertahankan perbuatan salah lakunya dengan lain akan mengatakan "Kalau saya melakukannya". Alasan ini jelas menunjukkan kegagalan mengambil tanggungjawab terhadap perbuatannya sendiri. tidak melakukannya, orang Teori Tindakan Betul Teori keperibadian mulia menekankan sifat-sifat (baik) tertentu yang perlu ada pada diri seseorang itu. Sifat-sifat inilah yang diharapkan dapat memandu sesorang untuk melakukan tindakan yang membawa kebaikan. Utilitarianisme Teori ini ialah salah satu aliran dalam teori teleologis (akibat) yang diasaskan oleh dua orang ahli falsafah British, iaitu Jeremy Bentham (1784-1832) dan John Stuart Mill (1806-1873). Sebagai pendokong aliran utilitarianisme-lakuan, Mill menekankan bahawa sesutu tindakan itu
Al-Hikmah 10(2) 2018 | 11 dianggap betul (beretika) jika dapat membawa akibat-akibat yang dihajati (diingini), iaitu kebaikan., yang terbaik dan untuk seramai orang yang mungkin. Oleh itu, dapat dikatakan bahawa penentuan tentang tindakan betul ialah proses memaksimumkan kebaikan. Utilitarianisme-Lakaun juga lebih menekankan tindakan individu dan bukannya peraturan umum. Ungkapan seperti, "Tepatlaah janji", "Jangan menipu" dan "Jangan ambil rasuah" adalah sebagai panduan umum sahaja. Bila-bila masa sahaja, halangan ini boleh dilanggar kalau mendatangkan akibat yang "baik". Aliran kedua dalam utilitarianisme ialah utilitarianisme-aturan yang didokong oleh Richard Brandt. Menurutnya jika seseorang bertindak mengikut peraturan-peraturan yang ada pasti akan menghasilkan kebaikan yang terbaik untuk ramai orang. Jelasnya tindakan individu itu dianggap betul kalau selari dengan peraturan yang ada. Teori Wajiban Teori ini diasaskan oleh seorang ahli falsafah Jerman, Immanuel Kant (1724-1804) dan disebut juga sebagai teori deontologis (bukan akibat). Asas pemikiran teori ini ialah tanggungjawab dan bukannya akibat baik. Menurutnya, melakukan tindakan yang betul seperti sentiasa jujur, memenuhi janji, tidak menganiaya orang, berlaku adil, bersimpati dan lain- lain adalah senarai tanggunjawab yang perlu dilakukan. Konsep "tanggungjawab" tidak terikat dengan konsep kebaikan dan tindakan yang betul tidak ditentukan oleh kebaikan yang akan dihasilkan. Sebaliknya, yang menentukan sama ada satu-satu tindakan itu betul atau tidak ialah sikap seseorang yang komited atau tindakan yang dikehendaki oleh ajaran agama. Teori Hak Asasi Teori ini berteraskan hak asasi manusia yang menyatakan bahawa sesuatu tanggungjawab itu perla dilaksanakan kerana setiap orang mempunyai hak tertentu. Pendokong teori ini, John Locke (1632-1704) menekankan bahawa satu-satu tindakan itu dianggap salah kalau mencabuli atau melanggar hak moral seseorang. Seterusnya teori hak asasi menegaskan bahawa kita mempunyai tanggungjawab terhadap orang lain kerana orang lain mempunyai hak yang sepatutnya dihormati. Sementara itu Melden membawa versi yang kedua bagi teori ini yang disebut sebagai Hak Kebajikan. Menurutnya tanggungjawab moral ialah kemampuan menunjukkan keprihatinan terhadap orang lain dan sifat tanggungjawab dalam masyarakat. Pandangan ini selalu dikaitkan dengan
12 | Konsep Moral Dalam Perspektif Islam dan Barat konsep, dan hak kebajikan yang positif iaitu hak yang diperlukan oleh masyarakat untuk hidup yang selesa dan sejahtera. Teori Etika Yang Berkesan Setiap teori tersebut mempunyai kekuatan masing-masing dan saling melengkapi antara satu dengan lain. Thirouc telah mengenalpsti beberapa prinsip yang dianggapnya dapat merentasi semua teori etika. Prinsip tersebut ialah: i. Prinsip nilai hidup manusia; ii. Prinsip kebaikan dan kebenaran; iii. Prinsip keadilan dan saksama; iv. Prinsip kejujuran; dan v. Prinsip kebebasan individu. Naturalisme Tokoh utama mazhab ini ialah Zeno (340-246S.M). berpendapat bahawa ukuran baik dan buruk sesuatu tingkah laku itu ditentukan oleh fitrah (nature of man) manusia itu sendiri dari segi zahir dan batinnya. Fitrah manusia mengikut pandangan mazhab itu menuju kepada kebahagiaan. Setiap sesuatu di dunia ini menuju ke satu matlamat. Ia dapat dicapai jika manusia itu memenuhi fitrah diri sendiri iaitu kesempurnaan. Bagi manusia, akal dijadikan sebagai panduan untuk menuju kepada kesempurnaan. Dalam erti kata lain kebaikan dan keburukan etika itu ditentukan oleh akal manusia. Hedonisme Tokoh utama mazhab ini ialah Epikuros (341-270 S.M.). Ukuran etika yang baik dan jahat itu ditentukan oleh faktor hedone iaitu kenikmatan dan kelazatan. Kelazatan yang sebenar menurut mazhab ini ialah dapat melaksanakan tugas dan tanggungjawab manusia kepada masyarakat. Setelah segala-galanya itu terlaksana seseorang merasa puas. Kepuasan itulah yang dimaksudkan dengan kelazatan yang menjadi ukuran etika yang baik atau sebaliknya. Vitalisme Tokoh utama mazhab ini ialah Friedrich Nietszche (1844-1900). Pendapat utama beliau ialah teori manusia sempurna (Ubermensch) iaitu yang mempunyai kemahuan yang kuat sanggup menghadapi sebarang dugaan dan cabaran hidup.
Al-Hikmah 10(2) 2018 | 13 Kita hidup dalam masyarakat yang berbudaya. Setiap budaya pula mempunyai adat dan sistem nilai yang berbeza. Kepelbagaian ini menjadikan nilai etika bersifat relatif. Konsep relativisme ini menekankan bahawa satu-satu tindakan itu dianggap beretika (betul) jika selari dengan kehendak adat, undang-undang dan nilai-nilai dan sebaliknya satu-satu tindakan itu dianggap tidak beretika (salah) kalau melanggar adat, undang- undang dan nilai-nilai dalam masyarakat berkenaan. Komitmen terhadap etika dan kepercayaan agama mempunyai kaitan yang positif, di mana sistem etika ternyata dipengaruhi oleh agama. Dari segi sejarahnya nilai-nilai dan sistem etika dikaitkan dengan kepercayaan agama. Misalnya Islam di Timur Tengah dan Asia, Jude-Kristian di kalangan masyarakat Barat (Eropah, Amerika), Confucianisme di China, Buddha dan Hindu di beberapa negara Asia tertentu. Hubungan antara etika dan agama boleh dilihat dari sudut psikologi. Dalam konteks ini agama menjadi pendorong kuat untuk seseorang itu melakukan tindakan yang beretika. Ini kerana amalan untuk beretika itu dikaitkan dengan soal keimanan dan kepercayaan lepada Tuhan. Bertambah kuat lagi dengan adanya konsep dosa atau pahala, syurga atau neraka dan kepercayaan tentang kehidupan selepas mati. Agama menentukan standard etika yang tinggi meliputi semua aspek dalam kehidupan. Agama juga memberikan kedudukan yang tinggi kepada seseorang yang beretika, malah itu menjadi salah satu tuntutan utama dalam kehidupan beragama. Terdapat pelbagai bentuk perniagaan yang diamalkan oleh Islam dan barat dan di antaranya ada yang mempunyai persamaan dan perbezaan seperti: i. Islam - menghalalkan perniagaan dan jual beli tetapi keuntungan yang diperolehi jangan sampai membebankan pengguna sepertimana firman Allah yang bermaksud: Jual beli " ... Sesungguhnya jual beli itu sama dengan riba, padahal Allah telah menghalalkan jual beli dan mengharamkan riba." () Barat - boleh berjual beli malahan untuk memaksimakan keuntungan
14 | Konsep Moral Dalam Perspektif Islam dan Barat ii. Islam - perniagaan berkaitannya adalah dilarang Barat - tiada halangan dari segi undang-undang Perniagaan berkaitan alkahol iii. Islam - Yusof Al-Qardhawi mengklasifikasikan dadah seperti marijuana, kokain, opium dan yang sepertinya di bawah kategori khmr yang dilarang. Para ahli Fiqh Islam, termasuk Ibn. Taymiyyah, telah sebulat suara melarang penggunaan bahan terlarang ini. Urusniaga dan perdagangan dadah Misalnya dadah - Penggunaanya memberi kesan keracunan dan halusinasinya serta boleh mengakibatkan tingkahlaku yang buruk dan mempunyai kesan-kesan yang membahayakan orang menggunakannya. Barat - merupakan perniagaan yang salah di sisi undang-undang iv. Islam - Berdasarkan peraturan bahawa sesuatu yang membawa kepada larangan, maka ia juga terlarang, perniagaan melibatkan pembuatan gambar-gambar, patung-patung dan sebagainya, sebagai objek yang disamakan dengan apa yang diciptakan oleh Allah adalah jelas dan dilarang. Dalam sebuah hadith yang diriwayatkan oleh Saiyiditina 'A'ishah RA yang bermaksud: Ukiran dan artis "Rasullullah SAW. kembali daripada suatu perjalanan semasa aku tabir yang bergambar di pintu bilikku. Apabila meletakkan Rasulullah SAW. melihatnya, baginda mengoyakkan dan bersabda, "Di antara orang yang akan menerima siksaan yang dasyat di Hari Akhirat adalah orang yang cuba membuat sesuatu yang diciptakan Allah." Jadi kami menukarkannya kepada satu atau dua kusyen (Sahih al-Bukhari) Barat - tiada halangan dari segi undang-undang v. Islam - Walaupun sah di banyak negara, Islam mencegah perniagaan ini. Sebenarnya apabila Islam datang, ia menghentikan semua bentuk pengeksploitasian ke atas wanita yang dipergunakan dengan cara sebegini. Pelacuran Barat - tiada halangan dari segi undang-undang vi. Islam - Nabi SAW. melarang sebarang jenis perniagaan yang melibatkan ketidakpastian, berkaitan dengan kuantiti yang tidak spesifik untuk ditukar atau diurusniaga. Perdagangan berbentuk pasaran hadapan adalah ditegah. Al-Gharar
Al-Hikmah 10(2) 2018 | 15 Ia melibatkan penjualan komoditi yang belum menjadi milik penjual, penjualan binatang yang masih belum lahir, penjualan hasil pertanian yang belum dituai dan sebagainya. Namun begitu, tidak semua jual beli yang melibatkan benda-benda yang tidak tentu dilarang. Sebagai contoh, seseorang boleh membeli rumah tanpa megetahui apakah yang ada di dalam dindingnya. Perkara yang tidak dilarang ialah penjualan yang mana elemen utamanya berketentuan yang mungkin boleh membawa kepada pertikaian, kekeliruan atau perampasan/pengambilan wang orang lain secara tidak adil. Barat - tiada halangan dari segi undang-undang. jelas Dalam Islam konsep moral turut diterapkan ketika berurusan dengan pembeli atau pengguna. Pembeli sudah semestinya mengahrapkan barangan yang dibeli dalam keadaan baik dan dengan harga yang berpatutan. Islam melarang amalan-amalan berikut ini apabila berurusan dengan pengguna atau pembeli. i. ii. iii. iv. v. vi. Tidak mengukur dengan tepat Menyorakkan barang dan memanipulasikan harga Penipuan atau kerosakan barangan Bersumpah untuk melakukan jualan Membeli barangan curi Larangan ke atas faedah atau riba. Dalam membina moral dan etika pengurusan dalam konteks Malaysia, ianya berbalik kepada prinsip yang telah digariskan dalam agama. Arakian, moral dan etika itu merupakan perkara teori dan di atas kertas sahaja. Ia tidak mempunyai apa-apa erti jika tidak dihayati, dipatuhi dan diamalkan oleh semua pihak yang terlibat dengan apa jua pengurusan perniagaan, memandangkan undang-undang sahaja belum mencukupi untuk memastikan jenayah tidak berlaku apabila kepentingan moral diabaikan dala urusan seharian. Abdullah al-Amin al-Naimiy.(1994). Kaedah dan Teknik Pengajaran Ibn Khaldun dan Al-Qabisi. Kuala Lumpur: Dewan Bahasa dan Pustaka. Abdul Rahman Md. Aroff. (1999). Pendidikan Moral, Teori Etika dan Amalan Moral. Serdang: Penerbit Universiti Putra Malaysia. Ghazali Darusalam. (1997). Dinamika Ilmu Akhlak Islamiyah. Kuala Lumpur: Tinggi Press Sdn. Bhd.
16 | Konsep Moral Dalam Perspektif Islam dan Barat Jomo K.S. (2003). M Way: Mahathir's Economic Legacy. Kuala Lumpur: Vinlin Press Sdn. Bhd Jomo.(1989). Dasar-Dasar Ekonomi Mahathir. Petaling Jaya: Institut Analisa Sosial. Mustafa Haji Daud. (2001). Etika Pengurusan. Kuala Lumpur: Utusan Publications & Distributors Sdn. Bhd. Linda & Katherine. (2004). Managing Business Ethics, Straight Talk About How To Do It Right. USA: Wiley. Mackie, J.L. (1971). Ethics: Inventing Right and Wrong. Great Britain: Cox and Wyman Ltd. Mohd. Janib Johari. (2001). Etika Profesional. Skudai : Penerbit Universiti Teknologi Malaysia, Mustafa Haji Daud. (1988). Perniagaan Menurut Islam. Kuala Lumpur : Utusan Publications & Distributors Sdn. Bhd. Paul. (1993). The Ethics of Business in A Global Economy: Issues in Business. Boston: Kluwer Academic Publishers. Rafik Issa Beekun. (1998). Etika Perniagaan Islam. Kuala Lumpur : International Institute of Islamic Thought. Ranjit Gill .(1987). Razalieigh, Cita-Cita dan Perjuangan, Kuala Lumpur : Pelanduk Publications. Robert & Dorothy .(1989). Ethics in Business: A Guide for Managers. California: Crisp Publications, Inc. Los Altos. Baharudin Othman Institut kemahiran Islam Malaysia Sarawak (IKMAS) Jabatan Kemajuan Islam Malaysia. Email: